CELEX: 62009TN0027
Language: bg
Date: 2009-01-19 00:00:00
Title: Дело T-27/09: Жалба, подадена на 19 януари 2009 г.  — Stella Kunststofftechnik/СХВП — Stella Pack (Stella)

4.4.2009   
            
            
               BG
            
            
               Официален вестник на Европейския съюз
            
            
               C 82/28
            
         Жалба, подадена на 19 януари 2009 г. — Stella Kunststofftechnik/СХВП — Stella Pack (Stella)
   (Дело T-27/09)
   (2009/C 82/50)
   Език на жалбата: немски
   Страни
   
      Жалбоподател: Stella Kunststofftechnik GmbH (Eltville, Германия) (представител: M. Beckensträter, Rechtsanwältin)
   
      Ответник: Служба за хармонизация във вътрешния пазар (марки и дизайни)
   
      Друга страна в производството пред апелативния състав: Stella Pack Sp. z o. o. (Lubartow, Република Полша)
   Искания на жалбоподателя
   
               —
            
            
               да се отмени решението на четвърти апелативен състав от 13 ноември 2008 г., връчено на 19 ноември 2008 г., и да се установи, че искането за отмяна от 22 декември 2006 г. трябва да се отхвърли като недопустимо;
            
         
               —
            
            
               при условията на евентуалност, с отмяната на решението от 13 ноември 2008 г., както и на решението на отдела по заличаването от 27 февруари 2008 г., да се спре изпълнението на решението по искането за отмяна от 22 декември 2006 г. до постановяването на окончателно решение в процедура по възражение № B 863 177;
            
         
               —
            
            
               да се осъди встъпилата страна да заплати подлежащите на възстановяване разноски, включително тези по главното производство, както и разноските, направени от ответника.
            
         Правни основания и основни доводи
   
      Регистрирана марка на Общността, предмет на искане за отмяна: словната марка„Stella“ за стоки от класове 6, 8, 16, 20 и 21 (марка на Общността № 15 479)
   
      Притежател на марката на Общността: жалбоподателят
   
      Страна, която иска отмяната на марката на Общността: Stella Pack Sp. z o.o.
   
      Решение на отдела по заличаването: отменя съответната марка на Общността за определени стоки от класове 6, 8, 16 и 20
   
      Решение на апелативния състав: отхвърля жалбата на жалбоподателя
   
      Изложени правни основания: не са взети предвид някои условия за допустимост, които е трябвало служебно да се отчетат в производството по отмяна, предвидени в Регламент (ЕО) № 40/94 (1) и в Регламент (ЕО) № 2868/95 (2).
   
      (1)  Регламент (ЕО) № 40/94 на Съвета от 20 декември 1993 година относно марката на Общността (ОВ L 11, стр. 1; Специално издание на български език, 2007 г., глава 17, том 1, стр. 146).
   
      (2)  Регламент (ЕО) № 2868/95 на Комисията от 13 декември 1995 година за прилагане на Регламент (ЕО) № 40/94 на Съвета относно марката на Общността (ОВ L 303, стр. 1; Специално издание на български език, 2007 г., глава 17, том 1, стр. 189).